JayJayThrowThrow/commonwealth-wiki-mix huggingface dataset:
97 ක්ලෝතෝ

97 ක්ලෝතෝ යනු ප්‍රධාන වළල්ලට අයත් තරමක් විශාල ක්ෂුද්‍ර ග්‍රහයෙකි. එය M-වර්ගයට අයත් වුවද, එහි රේඩාර් ප්‍රභානුපාතය ඉතා අඩු අගයක පැවතීම නිසා, නිකල්-යකඩ සංයුතියක් එයට ඇතැයි සිතිය නොහැක. 21 ලුතැත්සියා සහ 22 කලායියපී හි සමගින් ක්ලෝතෝ සම ලක්ෂණ පෙන්වන්නේ, මෙම තුනම, සංයුතිය නොදන්නා M-වර්ගයේ ක්ෂුද්‍ර ග්‍රහයෝ වන නිසාය. අර්න්ස්ට් ටෙම්පල් විසින් 1868 පෙබරවාරි 17 දිනදී ක්ලෝතෝ සොයා ගැනුණි. එය ඔහුගේ පස්වන සහ අවසාන ක්ෂුද්‍ර ග්‍රහ සොයා ගැනීමයි.
ආශ්‍රිත

ප්‍රවර්ගය:ග්‍රීක පුරාණෝක්තිවේදය අනුව නම් කෙරුණු ක්ෂුද්‍ර ග්‍රහයෝ
ප්‍රවර්ගය:M-වර්ගයේ ක්ෂුද්‍ර ග්‍රහයෝ
ප්‍රවර්ගය:ප්‍රධාන වළල්ලට අයත් ක්ෂුද්‍ර ග්‍රහයෝ
ප්‍රවර්ගය:1868දී සොයාගත් තාරකා විද්‍යාත්මක වස්තූන්
හැලීගේ ධූම කේතුව

හැලීගේ ධූම කේතුව , නිල නම්කරණය 1P/හැලී, යනු, පෘථිවියෙහි සිට සෑම වසර 75–76 ට වරක් දර්ශනය වන, කෙටි-කාලාවර්ත ධූම කේතු අතුරින් පැහැදිලිතම අවබෝධයක් සහිත ධූම කේතුවය. පෘථිවියෙහි සිට පියවි ඇසට දර්ශනය වන එකම කෙටි-කාලාවර්ත ධූම කේතුව හැලීගේ ධූම කේතුව වන අතර, එම නිසාම, මිනිස් ජීවිත කාලය තුල දෙවරක් දිස්විය හැකි පියවි-ඇසට පෙනෙන එකම ධූම කේතුව එය වෙයි. පියවි-ඇසට පෙනෙන අනෙකුත් ධූම කේතු මෙයට වඩා දීප්තිමත් සහ ප්‍රේක්ෂණීය විය හැකි නමුදු ඒවා දිස්වන්නේ වසර දහස් ගණනකට එක් වරකි. අභ්‍යන්තර සෞර ග්‍රහ මණ්ඩලයෙහි අවසන් වරට හැලී දක්නට ලැබුණේ 1986දී වන අතර නැවතත් පෙනෙන්නේ මධ්‍ය-2061 හිදීය.


අභ්‍යන්තර සෞර ග්‍රහ මණ්ඩලය වෙත හැලීගේ යළි-පැමිණීම්, අඩුම වශයෙන් ක්‍රිපූ 240 සිට තාරකා විද්‍යාඥයින් විසින් නිරීක්ෂණය කොට වාර්තාගත කොට ඇත. ධූමකේතුවෙහි දර්ශනය වීම් වල පැහැදිලි වාර්තාගත කිරීම් චීන, බැබිලෝනියානු සහ, මධ්‍යතන යුරෝපියානු වංශකථා වල දක්නට ඇතත්, එකම වස්තුව යළි-දර්ශනය වීම් ලෙසින් එකල හඳුනාගෙන නොතිබිණි. ධූමකේතුවෙහි ආවර්තිත ගමන වසර 1705දී පළමුවෙන් හඳුනාගත්තේ ඉංග්‍රීසි තාරකාවිද්‍යාඥ එඩ්මන්ඩ් හැලී විසින් වන අතර, එය නම් කර ඇත්තේ ඔහු අනුව යමිනි.
ආශ්‍රිත

ප්‍රවර්ගය:වල්ගාතරු
වියරණ

ඕනෑ භාෂාවක පැවැත්ම රඳා පවතින්නේ ඒ භාෂාව සම්බන්ධයෙන් ඇති නීති රීති, සම්මතයන් මතයි. ඒ නීති රීති සම්මත විනාශ වුවහොත්, එහෙමත් නැතිනම් භාෂාව භාවිත කරන අයගෙන් ඒ නීති රීති අතහැරුණොත් ඒ භාෂාව විනාශ වී යනවා.ඉතින් මේ නීති රීති, සම්මතයන් හඳුන්වන පොදු නාමය තමයි වියරණ හෙවත් ව්යාාකරණ කියා නම් කරන්නේ. භාෂාවේ විවිධ අංග, විවිධ රටා භාවිතා කළ යුතු නිවැරදි ක්රාමය නම් මේ යැයි පෙන්වා දෙන්නේ වියරණ මගින්. එබැවින් භාෂාව නිවැරදිව භාවිතා කිරීමට නම් භාෂාවේ ඇති වියරණ හොඳින් අවබෝධ කරගත යුතු වෙනවා. අවබෝධ කරගත් වියරණ භාෂා භාවිතයේ දී යොදා ගැනීමට පුරුදු වීමත් අනිවාර්යයි.
ශ්‍රී ලංකා සිංහයා

ශ්‍රී ලංකා සිංහයා (පැන්තරා ලියෝ සිංහලේයස්) ප්‍රාග් ඓතිහාසික යුගයේ ජීවත් වූ සිංහ උපවිශේෂයකි. මෙම සත්වයා ලංකා දූපතට ආවේණික වූ අතර මීට වසර 37000කට පමණ පෙර වඳව ගොස් ඇත.
මූලාශ්‍ර

* Kelum Manamendra-Arachchi, Rohan Pethiyagoda, Rajith Dissanayake, Madhava Meegaskumbura. 2005. A second extinct big cat from the late Quaternary of Sri Lanka. The Raffles Bulletin of Zoology. Supplement No. 12: 423–434. National University of Singapore. Online pdf
නිල්ලග්ගම බෞද්ධ ස්මාරක

400px|thumbnail|දකුණ|නිල්ලග්ගම බෝධි ඝරය
නිල්ලග්ගම නටඹුන් ශ්‍රි ලංකාවේ ගල්ගමුවට ආසන්න නිල්ලග්ගම පිහිටා ඇති ක්‍රි. ව. 8 - 9 සියවස් සමයට අයත් පෞරාණික බෞද්ධ විහාරයක නටබුන් වේ.
බෝධිඝරය

නිල්ලග්ගම බෝධිඝරය (නිල්ලක්ගම බෝධිඝරය) ලක්දිව බෝධිඝර අතුරින් වඩාත්ම කලාත්මක නිර්මාණයක් ලෙස සැළකේ. කළු ගලින් නිර්මාණය කොට ඇති බෝධිඝරය හා එහි ප්‍රාකාරය නිල්ලග්ගම වෑ කන්ද පාමුල පිහිටා ඇත. වර්ෂ 1895දී මෙම බෝධිඝරයෙහි නටඹුන් එච්.සී.පී. බෙල් මහතා විසින් සොයාගන්නා ලදී. එහි තහවුරු කිරීමේ කටයුතු 1954 වර්ෂයේදී සෙනරත් පරණවිතාන මහතාගේ අධීක්ෂණය යටතේ ආරම්භ විය.

නිල්ලග්ගම බෝධිඝරය මාලක දෙකකින් යුක්ත වන පරිදි නිමවා ඇත. සමස්ථ බිත්තිය ගල් පුවරු භාවිතයෙන් සම්පූර්ණ කොට තිබේ. ඇතුළුවීම සඳහා නැ‍ගෙනහිර හා බටහිර යන දිශා ඔස්සේ දොරටු නිර්මාණය කොට ඇත. ඇතුළත වූ මළුව සමචතුරශ්‍රාකාර ස්වරූපයක් ගනියි. මීට අමතරව ගල් කණු කීපයක නටබුන් මෙම භූමියේ දැකගත හැකිවන අතර, වහලයක් රැඳවීම සඳහා ඒවා භාවිත කරන්නට ඇතැයි ව්ශ්වාස කෙරේ.
ගල් කැටයම්

250px|thumbnail|වම|නිල්ලග්ගම බෝධිගරයේ ගල් කැටයම් අතුරින් කීපයක්.
නිල්ලග්ගම බෝධිඝරයෙහි නෙලා ඇති ගල් කැටයම්, කලාත්මකභාවය අතින් බොහෝ සුවිශේෂි වන බව සැළකේ. එම කැටයම් අතර ඇත්, හංස, අශ්ව සහ සිංහ රූප, ගිනිසිළු රටා, ලියවැල්, පියුම් හා කලස් ආදිය දැකගත හැකි වේ.
දාගැබ

පෞරාණික කුඩා දාගැබකි. තවමත් සංරක්‍ෂණය කරනැත.
ලඟාවීම

ශ්‍රී ලංකාවේ කුරුණෑගල දිස්ත්‍රික්කයේ ගල්ගමුව - නිකවැව (B126) බස් මාර්ගයෙන් ගොස් පහත ස්ථාන 2න එකකින් හැරී යා යුතුය.
#. දෙමටෑව හංදියෙන් හැරී (කි.මී. 2): පයින් හෝ SUV රථ සඳහා පමණක් යෝග්‍යය
#. ගල්ලෑව හංදියෙන් හැරී ගොස් නැවත නිතලව පාසල ලඟින් හැරී. (කි.මී. 5.5) : කාර් හෝ වෑන් ගමන් කල හැක
මූලාශ්‍ර
භාහිර සබැඳි

ප්‍රවර්ගය:බෝධි ඝර
ප්‍රවර්ගය:නිල්ලග්ගම
ප්‍රවර්ගය:කුරුණෑගල දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:කුරුණෑගල දිස්ත්‍රික්කයේ පුරාවිද්‍යා ආරක්‍ෂිත ස්මාරක
නිල්ලක්ගම බෝධි ඝරය

නිල්ලග්ගම බෝධි ඝරය එසේත් නැත්නම් නිල්ලක්ගම බෝධි ඝරය යනු ශ්‍රී ලංකාවේ කුරුණෑගල දිස්ත්‍රික්කයේ ගල්ගමුව නගරයේ ඇති මොරගොල්ලාගම මාර්ගයෙහි නිටලව ග්‍රාමයේ පිහිටා ඇති බෝධි ඝරයකි.
බෝධි ඝරයක් යනු යම්කිසි බෝධින්වහන්සේ වටා ඉදි වී ඇති ආවරණයක් හෝ ගෘහයක් හෝ වන නිර්මාණයකි.
ඉතිහාසය

නිල්ලග්ගම බෝධිඝරය (නිල්ලක්ගම බෝධිඝරය) ලක්දිව බෝධිඝර අතුරින් වඩාත්ම කලාත්මක නිර්මාණයක් ලෙස සැළකේ. කළු ගලින් නිර්මාණය කොට ඇති බෝධිඝරය හා එහි ප්‍රාකාරය නිල්ලග්ගම වෑ කන්ද පාමුල පිහිටා ඇත. වර්ෂ 1895දී මෙම බෝධිඝරයෙහි නටඹුන් එච්.සී.පී. බෙල් මහතා විසින් සොයාගන්නා ලදී. එහි තහවුරු කිරීමේ කටයුතු 1954 වර්ෂයේදී සෙනරත් පරණවිතාන මහතාගේ අධීක්ෂණය යටතේ ආරම්භ විය.

නිල්ලග්ගම බෝධිඝරය මාලක දෙකකින් යුක්ත වන පරිදි නිමවා ඇත. සමස්ථ බිත්තිය ගල් පුවරු භාවිතයෙන් සම්පූර්ණ කොට තිබේ. ඇතුළුවීම සඳහා නැ‍ගෙනහිර හා බටහිර යන දිශා ඔස්සේ දොරටු නිර්මාණය කොට ඇත. ඇතුළත වූ මළුව සමචතුරශ්‍රාකාර ස්වරූපයක් ගනියි. මීට අමතරව ගල් කණු කීපයක නටබුන් මෙම භූමියේ දැකගත හැකිවන අතර, වහලයක් රැඳවීම සඳහා ඒවා භාවිත කරන්නට ඇතැයි ව්ශ්වාස කෙරේ.
ගල් කැටයම්

thumb|දකුණ|නිල්ලක්ගම බෝධි ඝරයෙහි ගල් කැටයම් අතුරින් කීපයක්.
නිල්ලග්ගම බෝධිඝරයෙහි නෙලා ඇති ගල් කැටයම්, කලාත්මකභාවය අතින් බොහෝ සුවිශේෂි වන බව සැළකේ. එම කැටයම් අතර ඇත්, හංස, අශ්ව සහ සිංහ රූප, ගිනිසිළු රටා, ලියවැල්, පියුම් හා කලස් ආදිය දැකගත හැකි වේ.
අමතර අවධානයට

* නිල්ලග්ගම බෞද්ධ ස්මාරක
මූලාශ්‍ර

ප්‍රවර්ගය:බෝධි ඝර
ප්‍රවර්ගය:නිල්ලග්ගම
පෘථීවි අතීතය යුගවලට බෙදීම

අධ්‍යයනයේ සහ විස්තරකිරීමේ පහසුව තකා ලෝකයේ අතීය යුගවලට බෙදා ඇත.
ඉතිහාසයට පෙර (ප්‍රාග් ඓතිහාසික) යුගය

* පූර්ව මානව ප්‍රාග් ඓතිහාසික යුගය
* මානව ප්‍රාග් ඓතිහාසික යුගය
ඉතිහාස (ඓතිහාසික) යුගය

* පෞරාණික යුගය (ක්‍රි.පූ. 3500 - ක්‍රි.ව. 500 පමණ)
* මධ්‍යකාලීන යුගය (ක්‍රි.ව. 500 - ක්‍රි.ව. 1500 පමණ)
* මුල් නූතන යුගය (ක්‍රි.ව. 1500 - ක්‍රි.ව. 1900 පමණ)
* නූතන යුගය (ක්‍රි.ව. 1900න් පසු)
*පූර්ව නූතන යුගය
*නූතන යුගය
*පශ්චාත් නූතන යුගය

ප්‍රවර්ගය:පෘථීවියේ අතීතය
බෝධි ඝර

400px|thumbnail|දකුණ|නිල්ලග්ගම බෝධි ඝරය
බෝධි ඝරයක් යනු යම්කිසි බෝධින්වහන්සේ වටා ඉදි වී ඇති ආවරණයක් හෝ ගෘහයක් හෝ වන නිර්මාණයකි.
ඉතිහාසය

ශ්‍රී මහා බෝධිය මෙරටට වැඩමවීමෙන් පසු ඉන් හටගත් අෂ්ටඵල හා දෙස්ඵල බෝධි වෘක්ෂය රටපුරා රෝපණය කෙරිණ.

බෝධි වෘක්ෂයේ ආරක්‍ෂාවට හා අලංකාරයට මෙන්ම වන්දනාමාන කරන අයගේ පහසුව සඳහාත් බෝධි වෘක්ෂය මැදිකොට ගෘහයක් තනවා ඇත. එය බෝධිඝරය ලෙස හඳුන්වයි.

පුරාණයේ අනුරාධපුරයේ ජය ශ්‍රී මහා බෝධිය සඳහාද මෙවන් බෝධිඝරයක් තනවා තිබුණි. රජරට ශිෂ්ටාචාර සමයට අයත් කලාත්මකම බෝධිඝරය වනුයේ කුරුණෑගල දිස්ත්‍රික්කයට අයත් නිල්ලක්කගම බෝධිඝරයයි.
මූලාශ්‍ර

ප්‍රවර්ගය:බෝධි ඝර
ෆොන්ටෑරා

සීමාසහිත ෆොන්ටෑරා සමූපකාර සමූහ ව්‍යාපාරය යනු නවසීලන්ත ගොවීන් 10,600 විසින් හිමිකත්වය දරන නවසීලන්ත බහුජාතික කිරි පට්ටි සමුපකාරයකි. ලොව මුළු කිරි පට්ටි නිෂ්පාදිත අපනයනයන්ගෙන් දළ වශයෙන් 30% වෙනුවෙන් මෙම සමාගම වග කියන අතර, NZ$19.87 බිලියන ඉක්මවන ආදායමක් සහිතව, නවසීලන්තයේ විශාලතම සමාගම වෙයි.
ඉතිහාසය

thumb|left|255px| හැමිල්ටන්, නවසීලන්තය |හැමිල්ටන් නගරයට උතුරින් පිහිටි ටෙ රාපා කිරි පට්ටි නිෂ්පාදිත කම්හල.

බොහෝ බටහිර රටවල ලෙසම, නවසීලන්තයෙහිද, කර්මාන්ත ක්ෂේත්‍රයෙහි මූලික සංවිධානාත්මක ව්‍යුහයෙහි බොහෝ කලක සිට පැවතීමට කිරි පට්ටි සමූපකාරයන් සමත්වී ඇත. පළමු කිරි පට්ටි සමූපකාරය 1871දී ඔටාගා හි පිහිටුවන ලදි. 1920 වන විට, කිරි පට්ටි නිෂ්පාදිත සකස්කරන කම්හල් 600 ක් ක්‍රියාත්මකව තිබූ අතර ඒවායින් 85% පමණ අයත්ව තිබුණේ සමූපකාර සංගම් වලටය. 1930 ගණන් වලදී සමූපකාර සංගම් 500 පමණ තිබූ මුත් දෙවන ලෝක යුද්ධයට පසුව, ගමනාගමන කටයුතු, සකස්කිරීමේ තාක්ෂණය සහ ශක්ති ප්‍රභව පද්ධතීන්හී වැඩිදියුණුව හේතුවෙන්, එකාබද්ධවීමේ නැඹුරුතාවයක් පෙන්නුම් කල අතර, සමූපකාර සංගම් ඒකාබද්ධ වීමෙන් ඒවා විශාල වෙත්ම සංඛ්‍යාවෙන් අඩු විය. 1990 ගණන් වල අග භාගය වන විට, ඉතිරිව තිබුණේ සමූපකාර සංගම් සතරක් පමණි: වයිකැතෝ හී පදනම්ව තිබූ නිව් සීලන්ඩ් ඩෙයරි ගෲප්, ටරනකි හි පදනම් ව තිබූ කිවි කෝපරේටිව් ඩෙයරීස්, වෙස්ට්ලන්ඩ් මිල්ක් ප්‍රොඩක්ට්ස් සහ ටැටුවා කෝපරේටිව් ඩෙයරි කම්පනි.

2008 ජූනි මාසයෙහිදී, සමාගම විසින් ඕස්ට්‍රේලියානු නෙස්ලේ සමාගමට අයත්ව තිබූ යෝගට් සහ කිරි පට්ටි නිෂ්පාදිත අතුරුපස ව්‍යාපාරයන් අත්පත් කර ගති.

විකිලීක්ස් විසින් 2010දී එළි කෙරුනු එජ තානාපති කාර්යාල කේබල විසින් ඇඟවෙන්නේ, මුල් ආක්‍රමණයෙන් අනතුරුව, නවසීලන්තය විසින් 2003දී ඉරාකයට හමුදා යැවුවේ, ෆොන්ටෑරා සමාගමට අතිශයින් වටනා ආහාර සඳහා තෙල් කොන්ත්‍රාත්තු ප්‍රවේසම් කර ගැනීම සඳහා පමණක්ම බවයි.
ආශ්‍රිත
ලෝකයේ දේශගුණ කලාප

නිවර්තන වර්ෂා දේශගුණ කලාප

# වැසි වනාන්තර දේශගුණය
# මෝසම් දේශගුණය
# සැවනා දේශගුණය
වියළි දේශගුණ කලාප

# ස්ටෙප් දේශගුණය
# කාන්තාර දේශගුණය
උණුසුම් සෞම්‍ය වැසි සහිත දේශගුණ කලාප

# වියළි සිසිර දේශගුණය
# වියළි ග්‍රීෂ්ම දේශගුණය (මධ්‍යධරණී)
# වියළි ඍතුවක් නොමැති දේශගුණය
ශීත සෞම්‍ය වැසි දේශගුණ කලාප

# වියළි සිසිර දේශගුණය
# වියළි ඍතුවකින් තොර දේශගුණය
ධ්‍රැව දේශගුණකලාප

# තුන්ද්‍රා දේශගුණය
# ධ්‍රැව දේශගුණය

ප්‍රවර්ගය:දේශගුණ
ශ්‍රී ලංකාවේ ස්වභාවික පරිසර කලාප

ලක්දිව ස්වභාවික පරිසර කලාප පහත පරිදි වේ.
තෙත් කලාපීය පරිසර කලාප

# පහත රට වැසි වනාන්තර
# කඳුරට වැසි වනාන්තර
#. කඳුරට තණ බිම්
# මැද කඳුරට වැසි වනාන්තර
# මැද කඳුරට තණ බිම්
# කඩොලාන
# වගුරු බිම්
# තෙත් වෙරළබඩ ප්‍රදේශ
වියළි කලාපීය පරිසර කලාප

# වියළි මෝසම් වනාන්තර
# (මෝසම්) ලඳු කැළෑ
# ගංඟා ඩෙල්ටා ආශ්‍රිත වනාන්තර හා තණ බිම්
# කඩොලාන
# විල්ලු
අන්තර් මධ්‍ය පරිසර කලාප

# අන්තර් මධ්‍ය මෝසම් වනාන්තර
# තෙත් සැවනා
# අන්තර් මධ්‍ය වෙරළබඩ ප්‍රදේශ

ප්‍රවර්ගය:ස්වභාවික පරිසරය - ශ්‍රී ලංකා
තෙමඟුල

සම්මා සම්බුදුවරයෙකුගේ ජීවිතයේ සුවිශේෂම දින 3 තෙමඟුල හෙවත් සම්බුදු තෙමඟුල නම් වේ. අවස්ථා 3 නම්;
# ‍බෝසත්ගේ අවසන් උපත සිදුවිම.
# බුදුවීම, නිවන් අවබොධය හෙවත් සෝපාදිසේස නිවන ලැබීම
# පරිනිර්වානය හෙවත් නිරූපපාදිසේස නිවන ලැබීම.
බෝසතුන්ගේ අවසන් භවයේ උපත ලැබීම
බුදුවීම
පරිනිර්වාණය
ගෞතම බුදුන් වහන්සේගේ තෙමඟුල

ගෞතම බුදුන් වහන්සේගේ තෙමඟුල විවිධ වසර වලදී එකම දිනක වූ බව සැලකේ.
ආශ්‍රිත ලිපි

* වෙසක් උත්සවය

ප්‍රවර්ගය:තෙමඟුල
Y-Δ පරිණාමනය

වයි-ඩෙල්ටා පරිණාමනය සහ වෙනත් බොහෝ නම් වලින්ද හැඳින්වෙන, Y-Δ පරිණාමනය යනු , විද්‍යුත් ජාලයක් විශ්ලේෂණය කිරීම සරල කෙරුම සඳහා භාවිතා කෙරෙන ගණිතමය ශිල්පක්‍රමයකි. මෙම නම ව්‍යුත්පන්න වී ඇත්තේ, පිළිවෙලින් Y යන ඉංග්‍රීසි අකුර සහ Δ යන ග්‍රීක අකුර වැනි හැඩයක් ගන්නා, පරිපථ රූ සටහන් අනුව යමිනි. මෙම පරිපථ පරිණාමන ශිල්පක්‍රමය, 1899දී ආතර් එඩ්වින් කෙනලි විසින් ප්‍රකාශයට පත්කෙරිණි. තෙකලා විදුලි බල පරිපථ විශ්ලේෂණය සඳහා එය පුළුල් ලෙසින් භාවිතා වෙයි.

Y-Δ පරිණාමනය, ප්‍රතිරෝධක තුනක් සඳහා වන තාරකා-දැලැස පරිණාමනයෙහි විශේෂ අවස්ථාවක් ලෙසින් සැලකිය හැක.
නම්

right|thumb|400px| එහි T-Π නිරූපණයෙහිදී පරිණාමනයෙහි සන්නිදර්ශනය

හැඩයන් දෙකෙහි නම් මත පදනම්වූ, විවිධවූ වෙනත් නම්, Y-Δ පරිණාමනය සඳහා ඇති අතර, එම නම් තුල හැඩයන් දෙක පිළිබඳ නම් කුමන හෝ පිළිවෙළකින් දැක්විය හැක. Y, යන්න වයි ලෙසින් ශබ්ද නැගිය හැකි අතර, ටී , ස්ටාර් හෝ තාරකා ලෙසින්ද හැඳින්විය හැක; Δ, ඩෙල්ටා ලෙසින් ශබ්ද නැගිය හැකි අතර, ත්‍රිකෝණය, Π (පයි ලෙසින් ශබ්ද නැගෙන), හෝ දැලැස ලෙසින්ද හැඳින්විය හැක. මෙනයින් බලන කල, පරිණාමනය සඳහා පොදු භාවිත නම් අතර වයි-ඩෙල්ටා හෝ ඩෙල්ටා-වයි, ස්ටාර්-ඩෙල්ටා, තාරකා-ඩෙල්ටා, ස්ටාර්-දැලැස, තාරකා-දැලැස, හෝ T-Π වෙති.
මූලික Y-Δ පරිණාමනය

right|thumb|300px|මෙම ලිපියෙහි භාවිතා වන Δ සහ Y පරිපථ, නම්පත් සහිතව.

අග්‍ර තුනක් සහිත ජාලයන් සඳහා තුල්‍යතාව පිහිටුවාගැනීමට මෙම පරිණාමනය භාවිතා කෙරෙයි. අවයව තුන පොදු අග්‍රයක අන්ත වන විට හා අවයව තුනෙන් කිසිවක් ප්‍රභවයන් නොවන විටදී, සම්බාධන පරිණාමනය කිරීමෙන් අග්‍රය ඉවත් කරනු ලැබේ. තුල්‍යතාව සඟහා, ජාල දෙකම සඳහා ඕනෑම අග්‍ර දෙකක් අතර සම්බාධනය එකම අගය ගත යුතුයි. මෙහි දක්වා ඇති සමීකරණ, සංකීර්ණ මෙන්ම තාත්වික සම්බාධන සඳහා ද වලංගු වෙයි.
Δ-භාර සිට Y-භාර තෙකලා පරිපථයක් දක්වා පරිණාමනය කිරීමට සමීකරණ

මෙහි හරාත්මක අදහස වන්නේ, Δ පරිපථයෙහි යාබද මංසලයන්හී සම්බාධක R', R වෙතින්, Y පරිපථයෙහි අග්‍රස්ථ මංසලක R_y සම්බාධකය ගණනය කිරීම සඳහා

:R_y = \frac{R'R}{\sum R_\Delta}

භාවිතා කිරීම වන අතර, මෙහි R_\Delta යනු Δ පරිපථයෙහි සියළු සම්බාධක වෙති.මෙය විසින් පහත විශේෂිත සමීකරණ උපැයෙයි

:R_1 = \frac{R_bR_c}{R_a + R_b + R_c},


:R_2 = \frac{R_aR_c}{R_a + R_b + R_c},


:R_3 = \frac{R_aR_b}{R_a + R_b + R_c}.
Y -භාර සිට Δ -භාර තෙකලා පරිපථයක් දක්වා පරිණාමනය කිරීමට සඹිකරණ

මෙහි හරාත්මක අදහස් වන්නේ,

:R_\Delta = \frac{R_P}{R_\mathrm{opposite}}

භාවිතයෙන්, Δ පරිපථයෙහි R_\Delta සම්බාධකයක් ගණනය කිරීම වන අතර, මෙහි R_P = R_1R_2+R_2R_3+R_3R_1 යනු Y පරිපථයෙහි සියළු සම්බාධක යුගලයන්හී ගුණිතයන්හී එකතුව වන අතර R_\mathrm{opposite} යනු R_\Delta දාරයට ප්‍රතිවිරුද්ධව Y පරිපථයෙහි මංසලෙහි සම්බාධකය වෙයි. මේ අනුව, එක් එක් දාරයන් සඳහා සමීකරණ වන්නේ

:R_a = \frac{R_1R_2 + R_2R_3 + R_3R_1}{R_1},

:R_b = \frac{R_1R_2 + R_2R_3 + R_3R_1}{R_2},

:R_c = \frac{R_1R_2 + R_2R_3 + R_3R_1}{R_3}.
පරිණාමනයෙහි පැවැත්ම සහ අනන්‍යතාව පිළිබඳ සාධනය

විද්‍යුත් පරිපථයන්හී අධිස්ථාපන ප්‍රමේයයෙහි ප්‍රතිඵලයක් ලෙසින්, පරිණාමනයෙහි සාධ්‍යතාව පෙන්වා දිය හැක. වඩාත් සාකල්‍ය කාරකා-දැලැස පරිණාමනයෙහි උපප්‍රමේයයක් වෙතින් ව්‍යුත්පන්න වූ වක් ලෙසින් නොවන, සරල සාධනයක්, පහත පරිදී සැපයිය හැක. තුල්‍යතාවය රඳාපවත්නේ, මංසල තුනට (N_1, N_2 සහ N_3) යෙදෙන කුමන හෝ බාහිර වෝල්ටීයතා (V_1, V_2 සහ V_3) නිසා ගලනු ලබන ධාරාවන් (I_1, I_2 සහ I_3), Y සහ Δ පරිපථ වලට තථය වශයෙන් සමාන වන බව දැක්වෙන ප්‍රකාශය මත වන අතර, ප්‍රතිලෝම වශයෙන්ද සත්‍ය වෙයි.
සටහන්
සුළු -සංඥා ආකෘතිය

සුළු -සංඥා ආකෘතිය යනු විදුලි ඉංජිනේරු විද්‍යාවෙහි බහුල ලෙසින් භාවිතා වන්නාවූ විශ්ලේෂණ ශිල්ප ක්‍රමයක් වන අතර, එහිදී සිදු කෙරෙන්නේ රේඛීය-නොවන උපකරණයන්ගේ චර්යාව, ආසන්න වශයෙන්, රේඛීය සමීකරණ අනුසාරයෙන් දැක්වීමයි. මෙම රේඛීයකරණය සිදු කෙරෙන්නේ, උපකරණයෙහි සධා නැඹුරුතා ලක්ෂ්‍යය (එනම්, සංඥාව නොයෙදෙන කල්හී පවතින වෝල්ටීයතා/ධාරා මට්ටම්) අවටදී වන අතර, එම ලක්ෂ්‍යය වටා සුළු පිට පැනීම් වලදී මෙම සන්නිකර්ෂණය සත්‍ය විය හැකිය.
අභිප්‍රේරණය

රේඩියෝ පරිග්‍රාහක, සන්නිවේදන, සහ සංඥා සැකසුම් පරිපථ ආදී, බොහෝ විද්‍යුත් පරිපථ සාමාන්‍යයෙන් දරන්නේ, නියත (සධා) නැඹුරුතාවයක් මත වන සුළු කාල-විචල්‍ය (ප්‍රධා) සංඥා වෙති. මෙයින් ඇඟවෙන්නේ, නැඹුරුතා ලක්ෂ්‍යය අසබඩ සිදුවන සාපේක්ෂ වශයෙන් කුඩා කැළඹීම් විශ්ලේෂණයට, පරිමිත අන්තර ක්‍රමයක් භාවිතායෙන් සන්නිකර්ෂණයට සමීප ක්‍රමයක් භාවිතය සුදුසු බවයි. සමස්ත පාලන විචල්‍යයන්ට සාපේක්ෂව එම සමීකරණයෙහි ආංශික ව්‍යුත්පන්න ගැනීමෙන් 'රේඛීයකරණය' කළ හැකි සඹිකරණයක් වෙතින් ඕනෑම රේඛීය-නොවන උපකරණයක් ප්‍රමාණාත්මක ලෙසින් විස්තර කළ හැකිය. මෙම ආංශික ව්‍යුත්පන්න, භෞතික රාශීන් ( ධාරණාව, ප්‍රතිරෝධය සහ ප්‍රේරතාව වැනි), හා ආශ්‍රිත විය හැකි අතර ඒවා හා සම්බන්ධ පරිපථ රූප සටහනක් සූත්‍රණය කළ හැක.

ඉලෙක්ට්‍රෝන නළ, ඩයෝඩ , ක්ෂේත්‍ර-ආචරණ ට්‍රාන්සිස්ටර (එෆ්ඊටී) සහ ද්විධ්‍රැව ට්‍රාන්සිස්ටර සඳහා සුළු-සංඥා ආකෘති පවතින අතර, වඩාත් සංගණ්‍ය ලෙසින් දෙමුහුන්-පයි ආකෘතිය සහ බොහෝ ද්වි-කවුළු ජාල පවතිති.
ආශ්‍රිත

ප්‍රවර්ගය:ඉලෙක්ට්‍රොනික උපකරණ ආකෘතිකරණය
බෞද්ධ දිනදසුන

චන්ද්‍ර වර්ෂසූර්ය වර්ශ යන ක්‍රම දෙකෙහි සංකලන ක්‍රමයකි. ගෞතම බුද්ධ පරිනිර්වාණය ආරම්භය ලෙස සලකා මාස ගනිති මෙය ඉතා පැරණි ක්‍රමයයි "" වෙසක් "" පුර පසලොස්වක් දින සිට බු.ව ගණනය කරණ අතර ...,ක්‍රිව 2023 වනවිට බු.ව 2567 කි.

බුද්ධියේ විමසුමට.........

බෞද්ධ ක්‍රමයට අමාවක සිට පසළොස්වකට දින (15) පහලවයි.
පසළොස්වක සිට අමාවකට දින (15) පහළවයි.
ඒ කියන්නේ බෞද්ධ ක්‍රමයට මාසෙකට දින 30 කි.
අවුරුද්දකට දින 30 x 12 = 360 කි.

ක්‍රි. ව. 2025 ක් යනු දින 365 x 2025 = දින 739125 කි. වසර 4 ට වරක් අධික අවුරුද්දක් වන නිසා
2025 ÷ 4 = 506 තවත් දින 506 එකතු කළ යුතු වේ.
ඒ අනුව මුලු දින ගණන 739125 + 506 = 739631 කි. ඒ අනුව ක්‍රි.ව. ආරම්භයේ සිට මේ දක්වා ගෙවා ඇති දින ගණන 739631 කි. මෙම දින ගණන වසරකට ඇති දින ගණන වන දින 360 න් බෙදූ විට බුද්ධ වසර ගණන ලැබේ.
මෙම මුලු දින ගණන 360 න් බෙදූ විට
739631 ÷ 360 = වසර 2054
ක්‍රි. ව. ආරම්භයට පෙර වූ වසර 544 එකතු කළ යුතු වේ.
2054 ට ක්‍රි.පූ. වසර ගණන වන 544 එකතු කළවිට
2054 + 544 = අවුරුදු 2598

ඒ අනුව ක්‍රි.ව. 2025 බුද්ධ වර්ෂවලින් ගණනය කළවිට සත්‍යය බුද්ධ වර්ෂ ගණන වන්නේ 2598 කි.
නමුත් අපි මෝඩයන් සේ භාවිතා කරන්නේ බුද්ධ වර්ෂ 2568/69 ක් ලෙසිනි.

සීහල දීප වැසියන්,දුරුතු ,නවම් ,මැදින් ,බක්, වෙසක්,පොසොන් ,ඇසල ,නිකිණි ,බිනර ,වප්, ඉල්, උදුවප්.,වශයෙන් මාස ගනිති ...

අතීත සීහල දීප වැසියා වර්ෂයක් වශයෙන් සැලකුවේ දින 360' එය අංශක 360' කි.

දැනට පවතින 24 / 12 පැය ක්‍රමයට නොව
එක් දිනකට පැය 60 ලෙස ගනිති ...
සිංහල පැය 2-2/1 ඉංග්‍රීසියෙන් 1 පැයකි.
වර්ෂයක් ආරම්භ වන්නේ වෙසක් පුර පසළොස්වක පොහොය දිනයේදී ය.....අතීත සිංහල ජනතාවගේ නව වසර බුද්ධ වර්ෂයි....ඒ අනුව ලෝකයේ අන්කවර ජාතියකටත් වඩා දාන,සීල,භාවනා ආදී කුසලයන්ගෙන් යුතුව තම නව වසර කුරා කුහුඹුවෙකුටවත් හිංසා පීඩා නොකර අරඹති...භාග්‍යවත් බුදුරජාණන් වහන්සේගේ උතුම් තෛමංගලයය සිහි කරමින් කුසල් කරති....නමුත් පොලොන්නරුව රාජධානිය බිද වැටීම හේතුවූ දකුණු ඉන්දියානු හින්දු භක්තික කාලිංග මාඝ ගේ ආක්‍රමණය තුලින් නව වසර බුද්ධ වර්ෂ සිට ශක්‍ර වර්ෂ ක්‍රමයට හෙවත් වර්තමාන අප්‍රේල් අවුරුදු ක්‍රමයට හැරුණි....ඒ කාලයේ සිට සිංහලයින්ට තිසරණ සරණ විනාශ කරන නැකැත් කේන්දර මිථ්‍යාව ලැබීම සිදුවුණි...සැබෑ සිංහලයන් සරණ රැකගනිමින් බුද්ධ වර්ෂයට මුල් තැන දීමට කටයුතු කරති....වර්තමාන බක් අවුරුදු සමයේ බොහෝ දෙනා සූදු කෙලීම, මත්පැන් පානය ආදී අකුසල දේවල් කරති,නොනගතය ලෙස සලකා කිසිදු කටයුත්තක් සිදු නොකරති,නැකැතක් එන තුරු බලා සිටිති....සූර්යයා රාශියෙන් රාශියට ගමන් කරති'යි වැනි මිසදිටු අදහස් කියති....පෙර කල නව වසර ඇරඹුවේ පෙහෙවස් සමාදන් වෙමිනි....අප්‍රේල් අවුරුදු සමය තුල නෑ හිත මිතුරන් බැලීමට යාම,පවුලේ අය සමග සතුටින් කල් ගෙවීම වැනි යහපත් දේවල් ද සිදුවේ....එම නිසා යහපත අයහපත තෝරා මිථ්‍යා පසු පස නොගොස් තිසරණය රැක ගැනීමට කටයුතු කිරීමට සිංහලයින් උත්සාහ විය යුතයි....

"නැකත් වෙනුවෙන් වෙලාවල් බල බලා හිටියොත් එහෙම , ඒ අනුවණයාට ජිවිතේ යහපත අහිමි වී යාවි.අර්ථවත් දේ හදුනාගෙන අර්ථවත් දේ කිරිම'මයි නැකත.මේ අහසේ පායන තරු ඔබට මොනවා කරන්න ද ?"
- භාග්‍යවත් බුදුරජාණන් වහන්සේ...

යම්කිසි කෙනෙක් යම් මොහොතක සිතින් කයින් වචනයෙන් යහපතේ හැසිරෙනවා නම් එය තමි සුබ නැකත සුබ මුහුර්තය,ඔබේ නැකත උදා කරගත යුත්තේ ඔබ විසින්'මයි....

නුවණැතියන් යහපත අයහපත තෝරා බේරාගෙන යහපත් දේවල් ම සිදු කරති.
මාස

චන්ද්‍ර මාස ක්‍රමයට අනුගතය.

* සාමාන්‍ය අවුරුද්දකට මාස 12කි
* අධික අවුරුද්දකට මාස 13කි


ප්‍රවර්ගය:බුද්ධ වර්ෂ
ඡන්ද කොලීජිය

අමෙරිකා එක්සත් ජනපදයේ ජනාධිපති සහ උප ජනාධිපති තෝරාපත්කරගන්නා ආයතනය ඡන්ද කොලීජිය නම්වේ. වසර 4කට වරක් සර්වජන ඡන්දයෙන් ඡන්ද කොලීජියට පත්වන "චන්දකරුවෝ " (electors) විසින් ජනාධිපති සහ උප ජනාධිපති තෝරාපත්කරගනු ලබයි. සෑම චන්දකරුවෙකුට ඡන්ද කොලීජියතුල එක් ඡන්දයකට හිමිකම ඇත.
භූමිය අනුව චන්දකරුවෝ නියෝජනය

ඡන්ද කොලීජියේ නියෝජනයට පත්වන චන්දකරුවෝ 538 දෙනාගේ නියෝජනය පහත පරිදි වේ. මෙම නියෝජනය ජන සංඛ්‍යාව අනුව එකම
* 3 - වොෂිංටන් ඩී.සී නියෝජිතයෝ
* 535 - ප්‍රාන්ත නියෝජිතයෝ
* 0 - අත්පත්කරගත් භූමි (ගුආම් සහ ප'ටෝ රිකෝ) නියෝජිතයෝ
වර්ගය අනුව චන්දකරුවෝ

* සාමාන්‍ය චන්දකරුවෝ
* සෙනෙට් සභිකයෝ
චන්දකරුවෙක් විසින් නියෝජනය කරන ජනසංඛ්‍යාව

එක් චන්දකරුවෙක් හෙවත් ඡන්ද කොලීජියතුල එක් චන්දයකින් නියෝජනය වන ජනසංඛ්‍යාව ප්‍රදේශය අනුව වෙනස්වේ.
වල ජනතාවට නියෝජනයක් නොමැති බැවින් ගුආම් සහ ප'ටෝ රිකෝ මෙම සටහනේ පෙන්වා නැත.]]

200px|thumbnail|වම|ප්‍රජාතාන්ත්‍රික (ඩිමොක්‍රටික්) පක්‍ෂ කාර්යාලයක අලවා ඇති දැන්වීම්

ප්‍රවර්ගය:දේශපාලනය - අ.එ.ජ.
තෙකලා විදුලි බලය

thumb|350px|right| 208Y/120 වෝල්ට් සේවාව සඳහා සිව් කම්බි ප්‍රතිදානයක් සහිත තෙකලා පරිණාමකයක්: එක් කම්බියක් උදාසීන සම්බන්ධයටද, අනෙකුත් A, B සහ C කම්බි කලා සම්බන්ධයන්ටද වෙති
thumb|right|350px|තෙකලා විදුලි බල සම්ප්‍රේෂණය

තෙකලා විදුලි බලය යනු, ප්‍රත්‍යාවර්තක-ධාරා විදුලි බලය ජනනය, සම්ප්‍රේෂණය, සහ බෙදාහැරීම සඳහා, සුලභ භාවිතයේ පවතින ක්‍රමයකි. බහුකලා පද්ධතීන් අතුරින් එක් ආකාරයක් වන එය, විදුලි බලය විසුරුවා හැරීමට විදුලි ජාලක විසින් ලොවපුරා වඩාත් බහුල ලෙසින් භාවිතා වන ක්‍රමයයි. විශාල මෝටර් දහ අනෙකුත් විශාල බැර බල ගැන්වීමටද එය භාවිතා කෙරෙයි. එකම වෝල්ටීයතාවයක ක්‍රියාත්මක වන, සමතුල්‍ය එකලා හෝ දෙකලා පද්ධතියකට වඩා, තෙකලා පද්ධතියක් වඩාත් සකසුරුවම් සහිත වන්නේ, විදුලි බලය සම්ප්‍රේෂණය කිරීමට එය විසින් සන්නායක දුව්‍යය අඩුවෙන් භාවිතා කරන බැවිනි. 1880 ගණන් වල අග භාගයෙහිදී, තෙකලා පද්ධතිය ස්වායත්ත ලෙසින් සොයාගනු ලැබුවේ, ගැලීලියෝ ෆෙරාරිස්, මිකායෙල් ඩොලිවෝ-ඩොබ්රවෝල්ස්කයි සහ නිකොලා ටෙස්ලා විසිනි.
විස්තර

තෙකලා පද්ධතියකදී, පරිපථ සන්නායක තුනක් විසින්, ප්‍රත්‍යාවර්තක ධාරා (එකම සංඛ්‍යාතයෙහි වන) තුනක් රැගෙන යනු ලබන අතර, ඒවායේ ක්ෂණික උපරි අගය හිමිකරගනුයේ, එක් චක්‍රයකින් තුනෙන් පංගුවක කාලයක් එකිනෙක අතර තබමිනි. එක් ධාරාවක් සමුද්දේශය ලෙසින් ගණිමින්, අනෙකුත් ධාරා දෙක සැලකූ කළ, ඒවා විද්‍යුත් ධාරාවෙහි එක් චක්‍රයක කාලයෙන් තුනෙන් එකක් හා තුනෙන් දෙකක කාලයකින් ප්‍රමාද වෙයි. කලාවන් අතර මෙම ප්‍රමාදය නිසා ධාරාවෙහි එක් චක්‍රයක් පුරාවට නියත ජවය සමර්පණය කිරීමට සහ විදුලි මෝටරයක භ්‍රමණය වන චුම්බක ක්ෂේත්‍රයක් ජනිත කිරීමටද හැකි වෙයි.

තෙකලා පද්ධතීන් වෙත උදාසීන කම්බියක් තිබිය හැක. තෙකලා පද්ධතියකට අධික වෝලටීයතාවයක් භාවිතා කරමින්ම, අඩු වෝල්ටීයතාවයක එකලා භාරයන්හට ජවය සැපයීමට මෙම උදාසීන කම්බිය නිසා හැකි වෙයි. අධි-වෝල්ටීයතා බෙදාහැරුම් අවස්ථාවලදී, උදාසීන කම්බිය නොමැතිවීම සාමාන්‍ය දෙයක් වන්නේ කලා අග්‍රයන් අතර භාරයන් සම්බන්ධ කළ හැකි බැවිනි (කලා අග්‍ර-කලා අග්‍ර සම්බන්ධතාවය).

විදුලි බල පද්ධතීන් සඳහා එය භාවිතා කිරීම අතිශයින් යෝග්‍ය කරවන ගුණාංග තෙකලා පද්ධතිය සතු වෙයි:

* කලා අග්‍ර ධාරාවන් එකිනෙක අවලංගුවී යන බවක් පෙන්නුම් කරන අතර, රේඛීය සංතුලිත භාරයක අවස්ථාවෙහිදී ඒවායේ ඓක්‍යය ශුන්‍ය බවට පත් වෙයි. මෙය නිසා උදාසීන කම්බියේ හරස්කඩ ප්‍රමාණය අඩුකිරීමට හැකි වෙයි; සංතුලිත භාරයකදී සියළු කලා අග්‍ර සන්නායක විසින් එකම ධාරාව රැගෙන යන බැවින්, එම සන්නායකයන්හී හරස්කඩ ප්‍රමාණය එකම විය හැක.

*රේඛීය සංතුලිත භාරයකට ජව සමර්පණය නියත වන අතර, එබැවින් ජනක සහ මෝටර් කම්පන අඩු කිරීමට හැකි වෙයි.

*තෙකලා පද්ධතීන් විසින් කිසියම් දිශාවකට භ්‍රමණය වන චුම්බක ක්ෂේත්‍ර නිපැයිය හැකි අතර, එය විසින් විදුලි මෝටර සැලසුම සරල කරවයි.

බොහෝ ගෘහස්ත භාරයන් එකලා වෙති. උතුරු ඇමරිකානු තනි-පවුල් නිවාස සඳහා, තෙකලා විදුලි බලය නිවෙස් වලට නොසැපයෙයි; බහු-ඒකක නිවාස කට්ටල සඳහා තෙකලා විදුලි බලය සැපයෙනු ඇති වුවද ගෘහස්ත උවාරණ සඳහා තෙකලා විදුලි බලය නොසැපයෙයි.
සටහන්
ආශ්‍රිත
එයා ෆෝස් වන්

එයා ෆෝස් වන් තුල සමුළු කාමරයදී කාර්ය මණ්ඩලය සමග සාකච්චාවක. ක්‍රි.ව. 2009 අප්‍රේල්]]

අ.එ.ජ. ජනාධිපති රැගත් අ.එ.ජනපද ගුවන්හමුදා ගුවන් යානයට දී අති ගුවන් ගමන් පාලන ඇමතුම් සංඛේතය එයා ෆෝස් වන්වේ. එනමුත් සාමානය්‍යයෙන් මෙම යෙදුම භාවිතා වන්නේ මේ වෙනුවෙන් විශේෂයෙන්ම නිමවූ ගුවන් යානය හැඳින්වීමටයි.
භාවිතාකල යානා ඉතිහාසය

400px|thumbnail|වම|ක්‍රි.ව. 1972 සිට 2001 දක්වා අ.එ.ජනපදවල ජනාධිතිවරු 7දෙනෙක එයා ෆෝස් වන් ලෙස භාවිතකල යානය.
ලංකා දූපතේ ශාක සහ සත්ත්‍ව සංහතිය

මෙම ලිපිය ශ්‍රී ලංකාවට අයත් ප්‍රධාන දූපතේ ගොඩබිමමේ සහ මිරිදියේ ශාක සහ සත්ත්‍ව සංහතිය පිලිබඳව වේ. ශ්‍රී ලංකාවට අයත් මූදු ශාක සහ සත්ත්‍වයන් මෙහි සඳහන් නොවේ.
ශාක සංහතිය

සපුෂ්ප ශාක

කුල 214කට අයත් සපුෂ්ප ශාක විශේෂ 3500කට අධික ප්‍රමාණයක් ඇත. ඉන් 75% පමණ ස්වදේශීය වන අතර ඉතිරි 25% විදේශීය ලෙස සැලකේ.
ස්වදේශීය සපුෂ්ප ශාක

දූපතේ ස්වදේශීය සපුෂ්ප ශාක වලින් 27%ක් ඊට පමණක් ආවේණික වේ.
ලංකා දූපතට පමණක් ආවේණික සපුෂ්ප ශාක
මීවන

විශේෂ 350ක් පමණ ඇතැයි අනුමාන කෙරේ.

http://www.greenmedia.lk/sinhala/index.php?option=com_content&view=article&id=62:2009-04-06-15-03-07&catid=121:2009-04-06-15-29-34&Itemid=115
වෙනත් ශාක
සත්ත්‍ව සංහතිය
ක්‍ෂීරපායීයෝ

දුපතේ හඳුනාගෙන ඇති ක්‍ෂීරපායී විශේෂ 91න් 16ක් ඊට පමණක් ආවේනික (ඒකදේශික)වේ.
කුරුල්ලෝ

දුපතෙන් කුරුළු විශේෂ 433ක් වාර්තාවී ඇති අතර ඉන් 233ක් නේවාසික කුරුල්ලෝ ලෙස සැලකේ. නේවාසික කුරුල්ලන්ගෙන් විශේෂ 26ක් (සහ යෝජිත අලුත් විශේෂ 7ක්) දූපතට පමණක් ආවේණිකය.
සමනල්ලු

වාර්තාවී ඇති සමනල් විශේෂ 245න් 24ක් ඊට පමණක් ආවේණිකය.
වෙනත් සත්තු
කටකතා

කටකතා යනු, " මහජන සැලකිල්ලට භාජනය වන වස්තුවක්, සිද්ධියක්, හෝ කාරණයක් පිළිබඳව පුද්ගලයෙකුගෙන් තවත් පුද්ගලයෙකුට සංසරණය වන්නාවූ, සැබෑදැයි ඔප්පු නොකළ විස්තර හෝ පැහැදිලිකිරීම්" ලෙසින් සැලකෙයි. (33) කෙසේවෙතත්, කටකතා පිළිබඳ සිදු කර ඇති පර්යේෂණ ගැන සමාලෝචනයක්, 1998දී සිදු කළ පෙන්ඩල්ටන් සොයාගත්තේ, සමාජ විද්‍යාව, මනෝ විද්‍යාව, සහ සන්නිවේදන අධ්‍යයන යන්නෙහි පර්යේෂණ සඳහා කටකතා අර්ථදැක්වෙන්නේ විවිධ ලෙසින් බවයි.

මෙලෙසින්, කටකතාව යන සංකල්පයට සමාජ විද්‍යාවන්හී විශේෂිත අර්ථකථනයක් දක්නට නොලැබෙයි. එනමුදු බොහෝ සිද්ධාන්තයන් එකඟවන්නේ, කටකතාව යන්න, සත්‍යතාවය විගසින් හෝ කිසි කලෙක හෝ සනාථ නොකෙරෙන කිසියම් ආකාරයක ප්‍රකාශනයක් හා සබැඳෙන බවයි. මෙයට අමතරව, කටකතාව යනු සම්ප්‍රචාරයෙහි උපකුලකයක් බවට සමහර ප්‍රාඥයන් විසින් හඳුනාගෙන ඇති අතර, පසුව සඳහන් සම්ප්‍රචාරය යනු අර්ථදැක්වීම දුෂ්ප්‍රසිද්ධ ලෙසින් අපහසු තවද සංකල්පයකි.
ආශ්‍රිත

ප්‍රවර්ගය:මිනිසාගේ සන්නිවේදනය
මජාලා සිංහපුරා

මැලේ බසින් ඇති සිංගප්පූරුවේ ජාතික ගීය මජාලා සිංහපුරා වේ.
සටහන්
මූලාශ්‍ර
භාහිර සබැඳි

*Official recordings of "Majulah Singapura" (2001, 2019 variants) on The National Heritage Board of Singapore website
*Earlier Version of Majulah Singapura, Recorded on 1959
*Digitised National Anthem from the original CD, Released on 2000-01-01
*National anthem page, Access to Archives Online (a2o), National Archives of Singapore
*Singapore National Anthem information page at Singapore Infopedia
*Majulah Singapura: Zubir Said and the National Anthem 9 August 2020 Majulah Singapura – Zubir Said and the National Anthem


ප්‍රවර්ගය:ජාතික ගී
ප්‍රවර්ගය:මැලේ ගී